Στην ιστοσελίδα του taxheaven υπάρχει ειδική ενότητα, όπου υπάρχουν ΟΛΕΣ οι υπογραφείσες Σ.Σ.Ε. του 2006 αλλά και αρχείο με τα προηγούμενα έτη. Παρακαλούνται τα μέλη και οι επισκέπτες να επισκέπτονται την προαναφερθείσα ενότητα πριν υποβάλλουν ερώτημα. Οι Σ.Σ.Ε. βρίσκονται στον σύνδεσμο που ακολουθεί: http://www.taxheaven.gr/labordoc doctor 

ΓΙΑ ΟΣΟΥΣ ΡΩΤΑΝΕ ΣΧΕΤΙΚΑ ΜΕ ΤΙΣ ΣΥΛΛΟΓΙΚΕΣ ΣΥΜΒΑΣΕΙΣ ΕΡΓΑΣΙΑΣ
Έχω διαβάσει όλο το θέμα από την αρχή, ότι εγκύκλιο υπάρχει. Στα εργατικά πάντα σκράπας ήμουνα , τώρα ήρθε και έφτιαξε. Δεν έχω καταλάβει απολύτως τίποτα. Μέχρι χθες κοιμόμουνα τον ύπνο του δικαίου και νόμιζα ότι όλα αυτά αφορούν τους νεοπροσλαμβανόμενους. Εργάζομαι σε εταιρεία εδώ και 12 χρόνια και αμείβομαι με τη σύμβαση 0003-05 Παροχής υπηρεσιών βοηθοί λογιστών + επιδόματα + ένα επιπλέον ποσό . Είδη έχουν αρχίσει οι κρούσεις για προσαρμογή λένε στα νέα δεδομένα. 
Την ίδια απορία με το διαχωρισμό που κάνει ο συνάδερφος παραπάνω έχω και εγώ. Ποιους αφορά τελικά η Ε.Σ.Σ.Ε. Αφορά και εμάς που εργαζόμαστε πολλά χρόνια με τη σύμβαση Παροχής Υπηρεσιών; 

Οταν μιλάμε για σύμβαση εννοούμε τη συμφωνία μεταξύ δύο ή περισσότερων φυσικών ή νομικών προσώπων σύμβαση η [símvasi] Ο33 : 1α.νομικά κατοχυρωμένη συμφωνία μεταξύ φυσικών ή νομικών προσώπων, που καθορίζει πολιτικές, κοινωνικές ή εργασιακές σχέσεις: Διεθνής ~, με την οποία δύο ή περισσότερα κράτη δημιουργούν, καταργούν ή τροποποιούν κανόνες δικαίου· Σyn συνθήκη. ~ εργασίας, μεταξύ εργοδότη και εργαζομένου, που ρυθμίζει τους όρους εργασίας. Εργάζεται με ~ ορισμένου / αορίστου χρόνου. ~ έργου, σύμβαση εργασίας για ορισμένο έργο. (λόγ. έκφρ.) επί συμβάσει, με σύμβαση εργασίας. Συλλογική* ~ εργασίας. h Ελλάδα υπέγραψε εμπορικές συμβάσεις με κράτη της bαλκανικής. kύρωση / καταγγελία της συμβάσεως. Διμερής / πολυμερής ~. β. το έγγραφο της παραπάνω συμφωνίας: yπογράφω τη ~. 2. (συνήθ. πληθ.) το αποτέλεσμα μιας άγραφης ή γραπτής συμφωνίας ατόμων ή κοινωνικών ομάδων, που συνίσταται στη δημιουργία κοινά αποδεκτών κανόνων οι οποίοι ρυθμίζουν θέματα κοινωνικά, πολιτισμικά κτλ.: kοινωνικές συμβάσεις, που αφορούν τη συμπε ριφορά του ατόμου ως μέλους του κοινωνικού συνόλου. h γλώσσα είναι ένα σύστημα συμβάσεων. Συμβάσεις στη λογοτεχνία / στο θέατρο. || μειωτικά, για να δηλώσουμε τον τυπικό χαρακτήρα των παραπάνω συμβάσεων, που επιβάλλουν τρόπους ζωής και έκφρασης χωρίς ουσιαστικό περιεχόμενο, ειλικρίνεια και πρωτοτυπία. 

Βρε παιδια ,αυτο ομως δεν ειναι λιγο...τραβηγμενο? δηλαδη ΔΕΝ θα υπαρχει κανεις εργαζομενος ,ο οποιος να παιρνει πανω απο 480 ευρω!!!?διοτι ποιος εργοδοτης αφου του δινεται η δυνατοτητα ,δεν θα το κανη?και τζαμπα...καλλιτερα θα ηταν για αυτον. Εγω οπως παρεθεσα και σε αλλο post, θεωρω...με επιφυλαξη βεβαια,οτι τα επιδοματα που καταργηθηκαν θα σου κοβη,χωρις την συναινεση σου,απλως λεω, μηπως...δεν το εχουν διατυπωσει σωστα,...δηλαδη, ενας που παιρνει 1500 ευρω μονομερως θα πηγαινη στα 500?ξερω κι γω.. βλεπω να γινεται του μπαγλαντες... Καλλιτερα να μην δουλευουμε καθολου και να φαμε... αυτους,οσο γινεται πιο γρηγορα. ετσι και αλλιως τα 500 φτανουν μονο για ρευμα και τηλεφωνο.σε λιγο δεν θα εισπραττουν τιποτα διοτι δεν εχει ζωντανους να παιρνη, αφου...ολοι θα εχουμε πεθανει..οποτε μαλλον τζαμπα μαγκες.. 

Ο νόμος δεν ξεκαθαρίζει (απαντώ και στον Γιάννη Β.) αν πρόκειται για πλήρη αναβίωση ή για μία τελευταία ευκαιρία προς τους εταίρους να συνάψουν κλαδικές ΣΣΕ εντός του τριμήνου 14/2-14/5/2012. Και έτσι να είναι όμως το θεωρώ εντελώς παράλογο διότι ακόμη κι αν κάποιοι εργοδότες συνάψουν κλαδικές ΣΣΕ, μετά τις εκλογές (αν γίνουν) και εντός Μαϊου ή Ιουνίου θα έχουμε και νέα μείωση της ΕΓΣΣΕ οπότε οι όποιες κλαδικές υπογραφούν θα είναι πάλι 20-25% πάνω από την ΕΓΣΣΕ, οπότε οι επιχειρησιακές θα πάνε σύννεφο. Άρα, κάνει ο εργοδότης απευθείας μια επιχειρησιακή όπου θα αναφέρει ότι οι μισθοί θα είναι ίσοι με την εκάστοτε ισχύουσα ΕΓΣΣΕ και δεν ασχολείται με αναλύσεις, μελέτες και ερμηνείες των κλαδικών. Μόνο που η πτώση του μισθολογικού κόστους θα είναι 20-40% ενώ η πτώση του τζίρου θα είναι διπλάσια.... 

Επίσης, έπειτα από ψάξιμο και έπειτα από επικοινωνία που είχα με ...εξέχον μέλος της κοινότητας λογιστών, νομίζω ότι η κλαδική ΣΣΕ του επισιτισμού δεν είναι αορίστου χρόνου αλλά έχει λήξει 31.12.2011 και με το ΦΕΚ του πρώην εργατοπατέρα η μετενέργειά της εκτείνεται μέχρι 14.5.2012 ή κατά μια άλλη ερμηνεία μέχρι 31.3.2012. Υ.Γ. Τι τραβάμε ρε σεις, τι τραβάμε... 

Συγνώμη γιατί θα μου ρθει το εγκεφαλικό . Όταν λέμε μειωση κατα 22% τι επιπτώσεις εχει για κάποιον ο οποίος λαμβάνει πχ 1500 + επίδομα γαμου + πτυχίου +προισταμενου + μηχανογράφησης ; Γιατί αν παει στα 800 χωρίς τα παραπάνω επιδόματα η μειωση είναι 60-70%. Και αν ναι μπορεί ο εργοδότης να εντάξει όποιον θέλει ανεξαρτήτως ειδικότητας στην ΕΓΣΣΕ. Γιατί τότε όπως είπαν και οι παραπάνω να κάτσουμε σπίτι μας , οσο ακόμα το έχουμε, γιατί τα 800 μικτ´α δεν φτάνουν ούτε για τους λογαριασμούς. Αυτό εννουμε;; 

1500 βασικό εννοείς συν τα επιδόματα ή βασικός+επιδόματα+οικειοθελής παροχή= 1.500; Πιστεύω ότι η οικειοθελής παροχή δεν μπορεί να καταργηθεί μονομερώς από τον εργοδότη. Κάτι τέτοιο θα σήμαινε απλά ότι όλοι οι εργαζόμενοι θα χάσουν πάνω από το 50% του εισοδήματός τους την ίδια στιγμή που δουλεύουν για δύο ή για τρεις με τις μειώσεις προσωπικού που υπάρχουν παντού. Έρχεται μεσαίωνας και προσέξτε πάρα πολύ αν και όταν γίνουν εκλογές τι θα κάνετε. Στείλτε αυτούς τους γενίτσαρους που μας κυβερνάνε στον διάολο... 

05/03/2012 Δελτίο Τύπου - Προσφυγή της ΓΣΕΕ στο Συμβούλιο Επικρατείας Η Γ.Σ.Ε.Ε. καταθέτει άμεσα προσφυγή στο Συμβούλιο της Επικρατείας για την ακύρωση της Πράξης του Υπουργικού Συμβουλίου, με την οποία τέθηκαν σε ισχύ σειρά πρωτοφανών και βάναυσων αντεργατικών μέτρων που λαμβάνει η κυβέρνηση, σε εφαρμογή των δεσμεύσεων της νέας δανειακής σύμβασης. Οι επιπτώσεις των μέτρων αποτυπώνονται στη βίαιη υποβάθμιση του επιπέδου ζωής των εργαζομένων, οι οποίοι, μετά την πρωτοφανή δραματική μείωση και αυτών ακόμη των κατώτατων ορίων μισθών και ημερομισθίων της Εθνικής Γενικής Συλλογικής Σύμβασης Εργασίας, οδηγούνται απροκάλυπτα στην ατομική διαπραγμάτευση με τον εργοδότη. Πρόκειται για μέτρα που, μέσω της βίαιης επέμβασης στις συλλογικές συμβάσεις εργασίας, καταλύουν τη συλλογική αυτονομία και οδηγούν σε πλήρη κατάρρευση θεμελιώδη ατομικά και κοινωνικά δικαιώματα. Εκθεμελιώνουν κάθε έννοια προστασίας που παρέχει το Εργατικό Δίκαιο της χώρας, πλήττουν τη συνδικαλιστική ελευθερία και οδηγούν σε περαιτέρω μείωση εισοδημάτων αλλά και σε ύφεση την οικονομία. Η ΓΣΕΕ είναι αποφασισμένη να αντιπαλέψει με κάθε τρόπο και κάθε μέσο σε εθνικούς και ευρωπαϊκούς θεσμούς, τις αυθαίρετες αντικοινωνικές και παράνομες παρεμβάσεις στο εργασιακό θεσμικό πλαίσιο. ΓΡΑΜΜΑΤΕΙΑ ΤΥΠΟΥ ΚΑΙ ΔΗΜΟΣΙΩΝ ΣΧΕΣΕΩΝ 

Και πρακτικά αυτό τι σημαινει; Μπορεί και εμάς που είμαστε μισθωτοί λογιστες και κάναμε 20 χρόνια να πάρουμε κάποια λεφτά , τώρα να μας γυρίσει στα 700 ευρω; Δεν έχω εμπειρία απο εργατικα 

Σε ευχαριστώ doctor τα νούμερα ήταν στο περίπου , εννοώ βασικό 1135,00 + διάφορα μισθού (αυτό μάλλον εννοείς οικειοθελη παροχή) 865 +τα επιδόματα = περίπου 2500 μικτα. Τι απο αυτά κινδυνεύει ; Η εταιρεία είναι παροχής υπηρεσιών . Μπορεί να με παει στη ΕΣΣΕ με 800 μικτ´α ; Και απο τα υπόλοιπα και κυρίως την διάφορα μισθου;; 

Καλησπέρα . Θα ήθελα να κάνω μια ερώτηση όσον αφορά τις μειώσεις 22% βάσει Ε.Γ.Σ.Σ.Ε. . Ένας εργοδότης απασχολεί έναν εργαζόμενο με την ειδικότητα του ανειδ. εργάτη με σύμβαση μερικής απασχόλησης με ημερομίσθιο 20,14(33,57/6,667*4) . Τώρα που θέλει να κάνει μείωση πρέπει να κατάθέσει νέο πίνακα προσωπικού στην επιθεώρηση εργασίας . Εκτός αυτού πρέπει να καταθέσουμε και νέα σύμβαση μερικής απασχόλησης με το νέο ημερομίσθιο 15,71(26,18/6,667*4) με την υπογραφή του εργαζόμενου ? Μπορεί ο εργαζόμενος να αρνηθεί να υπογράψει ? Ποια ακριβώς είναι η διαδικασία ? Σας ευχαριστώ!!! Η άμεση προσαρμογή στα νέα μειωμένα κατώτατα όρια μισθών και ημερομισθίων, όπως καθορίζονται στις προηγούμενες παραγράφους, δεν προϋποθέτει τη σύμφωνη γνώμη των εργαζομένων. [quote name=talepori' timestamp= '1330932356' post='456444] αρματωλέ.. θεωρώ πως μόνο στην περίπτωση που δεχτεί ο εργαζόμενος νεα ατομική σύμβαση και νέους όρους εργασίας ( μαζί και αλλαγή μισθού ) , μπορεί να ισχύσει. Εφόσον δεν υπογράψει εξακολουθεί να δουλεύει με τους ίδιους όρους που ίσχυαν εως τώρα. Ο εργοδότης σ' αυτή την περίπτωση μπορεί να προβεί σε απόλυση με ότι συνεπάγεται αυτό, αποζημίωση κλπ. με βάση υπολογισμού τον παλιό μισθό. Τώρα όσον αφορά στη μείωση μισθού, με τον Ν.4046, ο εργοδότης μπορεί μονομερώς να το επιβάλει χωρις τη σύμφωνη γνώμη του εργαζόμενου όπως περιγράφεται στην ανακοίνωση σχετικά με την Πράξη Υπουργικού Συμβουλίου για τη ρύθμιση των νόμιμων αποδοχών των Σ.Σ.Ε. Εξαρτάται σε ποια σύμβαση ανήκεις . Αν αμοίβεσαι με την ΕΓΣΣΕ απο 14/2/12 μειον 22% μείον τα επιδόματα, αν αμοιβεσαι με κλαδική διαφέρει ( δες λίγο το άρθρο 2 και την ανακοίνωση για να μην επαναλαμβάνω όσα ειπώθηκαν παραπάνω) http://www.taxheaven.../circular/13493 Παρακάτω, η αρ. 6 της 28.2.2012 σχετική Πράξη Υπουργικού Συμβουλίου αρ. 6 της 28.2.2012 Ρύθμιση θεμάτων για την εφαρμογή της παρ. 6 του άρθρου 1 του ν. 4046/2012 ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Πράξη 6 της 28.2.2012 (ΦΕΚ Α' 38/28-02-2012) Ρύθμιση θεμάτων για την εφαρμογή της παρ. 6 του άρθρου 1 του ν. 4046/2012. ΤΟ ΥΠΟΥΡΓΙΚΟ ΣΥΜΒΟΥΛΙΟ Έχοντας υπόψη: Την παράγραφο 6 του άρθρου 1 του ν. 4046/2012 (Α΄ 28). Τις ρυθμίσεις του Κεφαλαίου Ε΄ «Διαρθρωτικές Μεταρρυθμίσεις «Διαρθρωτικές Μεταρρυθμίσεις», παράγραφος 29 του Μνημονίου Οικονομικής και Χρηματοπιστωτικής Πολιτικής και στο Κεφάλαιο 4 «Διαρθρωτικές Μεταρρυθμίσεις για την Ενίσχυση της Ανάπτυξης» παράγραφος 4.1: «Διασφάλιση της ταχείας προσαρμογής της αγοράς εργασίας και ενίσχυση των θεσμών της αγοράς εργασίας» του Μνημονίου Συνεννόησης στις Συγκεκριμένες Προϋποθέσεις Οικονομικής Πολιτικής, τα σχέδια των οποίων εγκρίθηκαν κατά την παράγραφο 2 του άρθρου 1 και προσαρτήθηκαν ως παράρτημα v στον ν. 4046/2012. Το γεγονός ότι οι ανωτέρω ρυθμίσεις συνιστούν πλήρεις κανόνες δικαίου άμεσης εφαρμογής, σύμφωνα με το πρώτο εδάφιο της παραγράφου 6 του άρθρου 1 του ν. 4046/2012. Την ανάγκη να ρυθμιστούν αναγκαία ζητήματα για την εφαρμογή των ανωτέρω ρυθμίσεων. Την ανάγκη εφαρμογής συνολικών και σημαντικών διαρθρωτικών ρυθμίσεων, με στόχο την τόνωση της απασχόλησης και της παραγωγής και την αύξηση της παραγωγικότητας και της ανταγωνιστικότητας, με την απελευθέρωση των αγορών εργασίας, όπως αυτές δικαιολογούνται από λόγους γενικότερου συμφέροντος συνδεόμενοι με τη λειτουργία της εθνικής οικονομίας και την ανάγκη λήψης έκτακτων μέτρων για την προστασία της. Το άρθρο 90 του Κώδικα Νομοθεσίας για την Κυβέρνηση και Κυβερνητικά Όργανα (π.δ. 63/2005, Α΄ 98). Το γεγονός ότι, από την πράξη αυτή δεν προκαλείται δαπάνη σε βάρος του Κρατικού Προϋπολογισμού. Την από 28.2.2012 εισήγηση του Υπουργού Εργασίας και Κοινωνικής Ασφάλισης ενώπιον του Υπουργικού Συμβουλίου, α π ο φ α σ ί ζ ε ι : Άρθρο 1. Από 14−2−2012 και μέχρι την ολοκλήρωση του προγράμματος δημοσιονομικής προσαρμογής, τα κατώτατα διαμορφωμένα όρια μισθών και ημερομισθίων της από 15−7−2010 ισχύουσας Εθνικής Γενικής Συλλογικής Σύμβασης Εργασίας, όπως αυτά προβλέπονταν και ίσχυαν κατά την 1−1−2012, μειώνονται κατά 22%. Από 14−2−2012 και μέχρι την ολοκλήρωση του προγράμματος δημοσιονομικής προσαρμογής μειώνονται κατά 32% τα κατώτατα διαμορφωμένα όρια μισθών και ημερομισθίων της από 15−7−2010 ισχύουσας Εθνικής Γενικής Συλλογικής Σύμβασης Εργασίας, όπως αυτά προβλέπονταν και ίσχυαν κατά την 1−1−2012, για νέους, ηλικίας κάτω των 25 ετών. Τα μειωμένα κατά 32% κατώτατα όρια μισθών και ημερομισθίων του προηγούμενου εδαφίου ισχύουν και για τους μαθητευόμενους της παρ. 9 του άρθρου 74 του ν. 3863/2010 (Α΄ 115). Η παρ. 8 του άρθρου 74 του ν. 3863/2010, το άρθρο 43 του ν. 3986/2011 (Α΄ 152) καθώς και κάθε άλλη ρύθμιση που είναι αντίθετη με τις διατάξεις της παραγράφου αυτής, καταργούνται. Η άμεση προσαρμογή στα νέα μειωμένα κατώτατα όρια μισθών και ημερομισθίων, όπως καθορίζονται στις προηγούμενες παραγράφους, δεν προϋποθέτει τη σύμφωνη γνώμη των εργαζομένων. Συμφωνίες των μερών που υπολείπονται των νέων μειωμένων κατώτατων μισθών και ημερομισθίων, όπως καθορίζονται στις προηγούμενες παραγράφους, είναι αυτοδικαίως άκυρες ως προς τον όρο αυτό. Άρθρο 2 Οι Συλλογικές Συμβάσεις Εργασίας συνάπτονται εφεξής για ορισμένο χρόνο ισχύος, η διάρκεια του οποίου δεν μπορεί να είναι μικρότερη από ένα (1) έτος και δεν μπορεί να υπερβαίνει τα τρία (3) έτη. Συλλογικές Συμβάσεις Εργασίας που βρίσκονται σε ισχύ, ήδη 24 μήνες μέχρι την 14−2−2012 ή και περισσότερο, λήγουν στις 14−2−2013. Συλλογικές Συμβάσεις Εργασίας που την 14−2−2012 βρίσκονταν σε ισχύ για χρονικό διάστημα μικρότερο των 24 μηνών, λήγουν με τη συμπλήρωση τριών (3) ετών από την ημερομηνία έναρξης ισχύος τους, εκτός και αν καταγγελθούν νωρίτερα κατά τα οριζόμενα στο άρθρο 12 του ν. 1876/1990 (Α΄ 27). Οι κανονιστικοί όροι Συλλογικής Σύμβασης Εργασίας που θα λήξει ή θα καταγγελθεί, εξακολουθούν να ισχύουν επί ένα τρίμηνο από τη λήξη ή την καταγγελία τους. Κανονιστικοί όροι Συλλογικής Σύμβασης που έχει ήδη λήξει ή καταγγελθεί ισχύουν για ένα τρίμηνο από την ισχύ του ν. 4046/2012. Με την πάροδο του τριμήνου και εφόσον εν τω μεταξύ δεν έχει συναφθεί νέα Συλλογική Σύμβαση Εργασίας, εξακολουθούν να ισχύουν από τους κανονιστικούς αυτούς όρους αποκλειστικώς οι όροι εκείνοι που αφορούν α) τον βασικό μισθό ή το βασικό ημερομίσθιο και β) τα επιδόματα ωρίμανσης, τέκνων, σπουδών και επικινδύνου εργασίας, εφόσον τα επιδόματα αυτά προβλέπονταν στις Συλλογικές Συμβάσεις Εργασίας που έληξαν ή καταγγέλθηκαν, ενώ παύει αμέσως να ισχύει κάθε άλλο προβλεπόμενο σε αυτές επίδομα. Η προσαρμογή των συμβάσεων στις διατάξεις του προηγούμενου εδαφίου γίνεται χωρίς να απαιτείται προηγούμενη σύμφωνη γνώμη των εργαζομένων. Οι όροι του τρίτου εδαφίου που διατηρούνται, εξακολουθούν να ισχύουν μέχρις ότου αντικατασταθούν από εκείνους της νέας Συλλογικής Σύμβασης Εργασίας ή της νέας ή της τροποποιημένης ατομικής σύμβασης. Οι διατάξεις των παραγράφων 1, 4 και 5 του άρθρου 9 του ν. 1876/1990 (Α΄ 27) παύουν να ισχύουν. Οι διατάξεις του παρόντος άρθρου ισχύουν και για τις Διαιτητικές Αποφάσεις. Άρθρο 3 Από 14−2−2012 η προσφυγή στη διαιτησία, σύμφωνα με την παράγραφο 1 του άρθρου 16 του Ν.1876/1990 (Α΄ 27), όπως τροποποιήθηκε και ισχύει, γίνεται αποκλειστικά με κοινή συμφωνία των μερών. Η παράγραφος 2 του άρθρου 16 του Ν. 1876/1990 (Α΄ 27), όπως τροποποιήθηκε με το άρθρο 14 του ν.3899/2010 (Α΄ 212), παύει να ισχύει.Η παράγραφος 8 του άρθρου 16 του Ν. 1876/1990 (Α΄ 27), όπως τροποποιήθηκε με το άρθρο 14 του ν.3899/2010 (Α΄ 212) εξακολουθεί να ισχύει. Η σύμφωνα με το πρώτο εδάφιο της παραγράφου 3 του άρθρου 16 του ν. 1876/1990 (Α΄ 27), όπως τροποποιήθηκε και ισχύει, προσφυγή στη διαιτησία περιορίζεται αποκλειστικά στον καθορισμό βασικού μισθού ή/και βασικού ημερομισθίου, και δεν επιτρέπεται να περιλαμβάνεται σε αυτήν κανένα άλλο ζήτημα αλλά ούτε και ρήτρες που διατηρούν κανονιστικούς όρους προηγούμενων Συλλογικών Συμβάσεων Εργασίας ή Διαιτητικών Αποφάσεων. Μεταξύ των στοιχείων, που σύμφωνα με την παράγραφο 5 του άρθρου 16 του ν. 1876/1990 (Α΄ 27), όπως τροποποιήθηκε και ισχύει, λαμβάνει υπόψη του ο διαιτητής ή η Επιτροπή Διαιτησίας, περιλαμβάνονται και οικονομικά και χρηματοοικονομικά στοιχεία, που συγκεντρώθηκαν κατά την διαδικασία της διαιτησίας και κυρίως οι οικονομικές συνθήκες, η πρόοδος στην μείωση του κενού ανταγωνιστικότητας, η μείωση του μοναδιαίου κόστους εργασίας κατά τη διάρκεια του προγράμματος δημοσιονομικής προσαρμογής της χώρας και η παραγωγική δραστηριότητα στον επαγγελματικό κλάδο που σχετίζεται με την διαφορά. Προσφυγές που έχουν κατατεθεί στον ΟΜΕΔ και μέχρι σήμερα δεν έχει εκδοθεί διαιτητική απόφαση, αν μεν έχουν κατατεθεί μονομερώς δεν συζητούνται και τίθενται στο αρχείο, ενώ αν έχουν κατατεθεί με κοινή συμφωνία των μερών κρίνονται σύμφωνα με τα οριζόμενα στις παραγράφους 2 και 3 του παρόντος άρθρου. Άρθρο 4 Από 14−2−2012 και μέχρι το ποσοστό της ανεργίας να διαμορφωθεί σε ποσοστό κάτω του 10%, αναστέλλεται η ισχύς διατάξεων νόμων, κανονιστικών πράξεων, Συλλογικών Συμβάσεων ή Διαιτητικών Αποφάσεων, οι οποίες προβλέπουν αυξήσεις μισθών ή ημερομισθίων, περιλαμβανομένων και εκείνων περί υπηρεσιακών ωριμάνσεων, με μόνη προϋπόθεση την πάροδο συγκεκριμένου χρόνου εργασίας, όπως ενδεικτικά το επίδομα πολυετίας, το επίδομα χρόνου εργασίας, το επίδομα τριετίας και το επίδομα πενταετίας. Για την εφαρμογή του προηγούμενου εδαφίου λαμβάνεται υπόψη ο μέσος όρος του εθνικού ποσοστού ανεργίας των τελευταίων τεσσάρων τριμήνων, όπως αυτός αποτυπώνεται στην Έρευνα Εργατικού Δυναμικού της ΕΛ.ΣΤΑΤ.Άρθρο 5Από 14−2−2012 συμβάσεις εργασίας εργαζομένων που προβλέπεται να λήγουν με τη συμπλήρωση ορίου ηλικίας ή με τη συμπλήρωση των προϋποθέσεων συνταξιοδότησης, νοούνται ως συμβάσεις εργασίας αορίστου χρόνου και σε περίπτωση λύσης αυτών εφαρμόζονται οι διατάξεις του ν. 2112/1920, όπως ισχύει. Οι διατάξεις που προβλέπονται στο προηγούμενο εδάφιο εφαρμόζονται και σε επιχειρήσεις, εταιρείες ή οργανισμούς που υπάγονται ή είχαν υπαχθεί οποτεδήποτε κατά το παρελθόν στον ευρύτερο δημόσιο τομέα, όπως αυτός είχε οριοθετηθεί κάθε φορά με τις διατάξεις της παραγράφου 6 του άρθρου 1 του ν. 1256/1982 (Α΄ 65) ή με τις διατάξεις του άρθρου 51 του ν. 1892/1990 (Α΄ 101). Από την 14.2.2012 διατάξεις νόμων ή κανονιστικών αποφάσεων, καθώς και όροι Συλλογικών Συμβάσεων και Διαιτητικών Αποφάσεων, Κανονισμών Εργασίας, Οργανισμών Προσωπικού και αποφάσεων Διοίκησης επιχειρήσεων, που θεσπίζουν όρους που υποκρύπτουν μονιμότητα ή ρήτρες μονιμότητας παρεκκλίνοντας από τους γενικούς κανόνες της εργατικής νομοθεσίας ή/και προβλέπουν την εφαρμογή, αναλογική ή ευθεία, διατάξεων του Κώδικα περί Δημοσίων Υπαλλήλων, καταργούνται. Οι διατάξεις που προβλέπονται στο προηγούμενο εδάφιο εφαρμόζονται και σε επιχειρήσεις, εταιρείες ή οργανισμούς που υπάγονται ή είχαν υπαχθεί οποτεδήποτε κατά το παρελθόν στον ευρύτερο δημόσιο τομέα, όπως αυτός είχε οριοθετηθεί κάθε φορά με τις διατάξεις της παραγράφου 6 του άρθρου 1 του ν. 1256/1982 (Α΄ 65) ή με τις διατάξεις του άρθρου 51 του ν.1892/1990 (Α΄ 101). Άρθρο 6 Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως, εκτός αν ορίζεται διαφορετικά στις επιμέρους διατάξεις. h πράξη αυτή να δημοσιευθεί στην Εφημερίδα της Κυβερνήσεως. Αθήνα, 28 Φεβρουαρίου 2012 Ο ΠΡΩΘΥΠΟΥΡΓΟΣΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥΑκριβές ΑντίγραφοΟ Γενικός Γραμματέας της ΚυβέρνησηςΣΩΤΗΡΙΟΣ Α. ΛΥΤΡΑΣ Υ.Γ. αυτά προς στιγμήν γιατί τον Ιούνιο, μπορεί και νωρίτερα, έχουν προγραμματιστεί νέες δυσμενότερες για τους εργαζόμενους αλλαγές !! 

Συναφελφοι καλο ειναι να καταλαβουμε κατι. Οι μισθοι ενδεχεται - εγω ειμαι σιγουρος - να φτασουν στο 810,00 μικτα συν επιδομα πτυχιου,βαρεα,παιδιων για προυπηρεσια 9 εως 35 ετη... Καλο ειναι να το διαδωσουμε αυτο να το καταλαβουν ολοι...Τα καναλια τα βρωμοκαναλα δεν αναφερουν τιποτα γι αυτο. Λενε για τον βασικο και οι περισσοτεροι απο εμας νομιζουμε οτι δεν θα αγγιξει εμας... Ας ξυπνησουμε και οταν ερθουν οι εκλογες ας πραξουμε αναλογα γιατι μας βλεπω να τρωμε ο ενας τον αλλο... 

Εξήγησε το λιγο γιατι αφορά πολλές επιχειρησείς στις οποίες η εργατική/ασφαλιστική νομοθεσία έχει δημιουργήσει πολλά προβληματα κ ειναι απο τους πρωτους που θελουν να εφαρμοσουν άμεσα τις μειώσεις κυρίως για να πληρώνουν λιγότερες εισφορες 

. Κατανοητό ειναι αυτο που μου λέτε και σας ευχαριστώ που ασχοληθηκατε με το ερώτημα μου, απλά θα ηθελα να μου διευκρινισετε κάτι ακόμα, άκουσα ότι ο εργοδότης στην περίπτωση που εγώ αρνηθω να υπογράψω νέα ατομικη σύμβαση με μειωμένο ωράριο και κατα συνέπεια μειωμένο μισθο τότε έχει την δυνατότητα να με ενημερώσει ότι πχ σε ένα ή δυο μήνες θα με απολύσει με αποτέλεσμα να μην δικαιούμαι την αποζημίωση εφόσον με έχει "προειδοποίησει" ; Αυτο ισχύει; Σας ευχαριστω πολυ και πάλι !! 

Νομίζω ότι η λύση σε όλα τα ανωτέρω που παρατίθενται, και με την ευκαιρία της 3μηνης μετενέργειας που έχουμε και λήγει μετά τις εκλογές, ΝΑ ΦΡΟΝΤΙΣΟΥΜΕ η νέα κυβέρνηση που θα προκύψει να είναι κατά των μνημονιακών μέτρων. 

Κι αν δεν έχεις 5 άτομα για να μπορείς να κάνεις ένωση προσώπων και να πας σε επιχειρησιακή τι γίνεται; Δηλαδή οι μεγάλες επιχειρήσεις θα πληρώνουν βάσει επιχειρησιακής στο ύψος της εκάστοτε ΕΓΣΣΕ και οι μικρές με τις κλαδικές μείον το επίδομα γάμου; 

α) Κλαδική σύμβαση υπαλλήλων φαρμακευτικών επιχειρήσεων λήγει 14-5-2013 (με τη μετενέργεια) σωστά; β) Δηλ. μέχρι τότε η επιχείρηση είναι υποχρεωμένη να πληρώνει τους υπαλλήλους της βάσει της εν λόγω κλαδικής; γ) Αν δηλ. μέχρι τις 14-5-2013 κάποιος υπάλληλος 1) παντρευτεί δικαιούται επίδομα γάμου, 2) κάνει παιδιά δικαιούται επίδομα τέκνων, 3) αλλάξει κλιμάκιο λόγω πολυετίας δικαιούται αυξημένο μισθό; δ) Και στις 14-5-2013 - αν δεν έχει συμφωνηθεί μέχρι τότε κάποια νέα κλαδική - ο εργοδότης δικαιούται να προσαρμόσει στις αποδοχές του εργαζόμενου στη Ε.Σ.Σ.Ε.; Τα λέω σωστά ή κάνω λάθος; Ευχαριστώ για τις απαντήσεις σας 

doctor Πολύ σε πάω. 

Διαβάζοντας τα προηγούμενα κείμενα της εν λόγω κλαδικής ΣΣΕ του επισιτισμού θεωρώ ότι είναι διετής και όχι αορίστου χρόνου (τις επόμενες ημέρες θα το τσεκάρω πιο επίσημα). Όπως και να'χει όμως,θεωρώ ότι πριν την 14/5/2012 δεν πρέπει να πειράξουμε τίποτα παρά μόνο αν πρόκειται να γίνει επιχειρησιακή ΣΣΕ... 

Δεν την ξέρω την ΣΣΕ, ας πούμε ότι είναι έτσι (για να απαντήσω παρακάτω). Ναι. Για το διάστημα 14/5/2012-14/5/2013: 1) Όχι. 2) ναι (αν το δίνει η εν λόγω ΣΣΕ). 3) όχι Ναι, αν και ως τότε δεν ξέρω αν θα υπάρχουν κλαδικές ή Ελλάδα. 

Δεν έχετε άδικο. Δυστυχώς οι κυβερνώντες και οι εργοδότες τους (τρόικα, ΕΕ) έχουν χάσει τη μπάλα. Τους αξίζει μία επιχειρησιακή στη βουλή (είναι άνω των ...5 αυτοί και καθόλου ....ανταγωνιστικοί)... 

Αν ζητήσουν πίνακα προσωπικού για τόσες εκατοντάδες χιλιάδες αλλαγές πρέπει να είναι τελείως ηλίθιοι... Δεν χρειάζεται να υποβάλετε νέα ατομική σύμβαση εργασίας 

Η ΣΣΕ ξενοδοχουπαλληλων ειναι τριετης και εχει ισχυ εως 31/12/2012 και με το τριμηνο της μετενεργειας εως 31/3/2012 αν η επιχειρηση που εργαζεσαι δεν συναψει επιχειρηματικη συμβαση ισχυει οπως εχει υπογραφει Υπαρχουν και αλλες συμβασεις αναλογα την περιοχη (π.χ νομου Χανιων,Ρεθυμνου,Ροδου κ.α) αυτα βεβαια ισχυουν στη θεωρια στην πραξη οι εργοδοτες θελουν να κανουν αλλα.... δες και εδω http://www.omed.gr/e...n=data&myid=106 

Και τώρα λένε οτι θα μπει ταβάνι και στις αποζημειώσεις 4-5 μισθούς. Γιατί δεν ονομάζουμε τους εργαζόμενους σκλάβους να τελειώνουμε. 
